Թվում էր, որ արտգործնախարար Է. Նալբանդյանը համանախագահողների հետ պիտի խոսեր դիվանագիտական արժանապատվության և պահանջատիրության դիրքերից, պիտի հստակ հայտարարություն աներ, որ Հայաստանը կարող է չեղյալ հայտարարել ԵԱՀԿ Մինսկի խմբին իր անդամակցությունը, քանի որ այս խումբը մինչև օրս իրավական գնահատական չի տվել Ադրբեջանի նախագահի բացահայտ ցինիզմին: Այս ամենի փոխարեն` դարձյալ կեսբերան խոսքեր, դարձյալ «կուսական» պահվածք: Այս օրերին Հայաստանում և ողջ աշխարհի հայության շրջանում բարձրացած դժգոհությունն ու բողոքը նաև արգասիք են այն իրողության, որ մեր ատգործնախարարությունը պատշաճ կերպով չի կատարում իր գործառույթները, որ մեր դիվանագիտությունը դոփում է տեղում` նախարարությունն ու դեսպանատները ոմանց համար վերածելով բիզնես կենտրոնների, որոշ մեծահարուստների ու պաշտոնյաների բալիկների համար «հրաշալի» հանգրվանի…